**Ministru kabineta noteikumu projekta „Grozījumi Ministru kabineta 2015. gada 14. jūlija noteikumos Nr. 397 „Izglītības iestāžu un citu Izglītības likumā noteikto institūciju**

**reģistrācijas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekta „Grozījumi Ministru kabineta 2015. gada 14. jūlija noteikumos Nr. 397 „Izglītības iestāžu un citu Izglītības likumā noteikto institūciju reģistrācijas kārtība”” (turpmāk – noteikumu projekts) mērķis ir mazināt administratīvo slogu un nodrošināt efektīvāku informācijas apriti, attīstot informācijas tehnoloģiju izmantošanu un informācijas pieejamību izglītībā, vienkāršojot vai efektivizējot izglītības iestādēm un Izglītības likumā noteiktām institūcijām (turpmāk – izglītības iestāde) iespējas aktualizēt daļu no Izglītības iestāžu reģistrā (turpmāk – reģistrs) iekļautās informācijas.Noteikumu projekts stāsies spēkā nākamajā dienā pēc publicēšanas oficiālajā izdevumā “Latvijas Vēstnesis”. |
|  |  |
| **I. Tiesību akta projekta izstrādes nepieciešamība** |
| 1. | Pamatojums | Pēc Izglītības kvalitātes valsts dienesta (turpmāk – dienests) un Izglītības un zinātnes ministrijas (turpmāk – ministrija) iniciatīvas, pamatojoties uz Izglītības likuma 14. panta 8. punktu un 24. panta trešo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019.gada 18.janvārī stājās spēkā grozījumi Ministru kabineta 2015. gada 14. jūlija noteikumos Nr. 397 „Izglītības iestāžu un citu Izglītības likumā noteikto institūciju reģistrācijas kārtība” (turpmāk – noteikumi Nt.397), kā rezultātā reģistra atbildīgā amatpersona pozitīvā gadījumā attiecībā uz grozījumu izdarīšanu reģistrā aktualizē attiecīgo informāciju Valsts izglītības informācijas sistēmā (turpmāk – sistēma), nepieņemot atsevišķu lēmumu. Šo grozījumu mērķis bija mazināt administratīvo slogu un novērst darbību un informācijas dublēšanos, atsakoties no izglītības iestādes reģistrācijas apliecības kā atsevišķa dokumenta, kā arī pozitīvu lēmumu par grozījumu izdarīšanu reģistrā sagatavošanas.Tomēr izglītības iestāžu reģistrācijas praksē gada laikā no minēto grozījumu spēkā stāšanās liecina, ka vairumā gadījumu dokumentu par telpu atbilstību apkopošana un iesniegšana reģistram ir apjomīga un laikietilpīga, kā arī nav mūsdienīga izglītības iestādes vadības kontekstā, lai reģistra atbildīgā amatpersona varētu aktualizēt informāciju reģistrā triju darbdienu laikā bez rakstveida lēmuma pieņemšanas kā to paredz noteikumu Nr.397 19.punkts. Ministru kabineta 2009.gada 24.novembra noteikumu Nr.1338 “Kārtība, kādā nodrošināma izglītojamo drošība izglītības iestādēs un to organizētajos pasākumos” (turpmāk – noteikumi Nr.1338) 3.1.apakšpunkts noteic, ka izglītības iestādes vadītājam ir pienākums sadarbībā ar izglītības iestādes dibinātāju ne retāk kā reizi mācību gadā organizēt Veselības inspekcijas un Valsts ugunsdzēsības un glābšanas dienesta apskati, lai novērtētu izglītības iestādes atbilstību drošības prasībām, ja atbildīgā uzraudzības institūcija nav veikusi pārbaudi pēc savas iniciatīvas. Tas nozīmē, ka minētās darbības veic un uzrauga citas institūcijas nevis dienests (reģistrs), proti, Veselības inspekcija un Valsts ugunsdzēsības un glābšanas dienests. Vienlaikus telpu atbilstība vērtējama izglītības programmu licencēšanas un akreditācijas procesos (vispārējā un profesionālajā izglītībā) nevis reģistrācijas procesā, jo izglītojamo uzņemšana var notikt tikai pēc izglītības programmas licencēšanas, kur izglītības iestāde apliecina izglītības programmas īstenošanai nepieciešamo telpu esību un materiāltehnisko nodrošinājumu. Turklāt uz izglītības programmu īstenošanas brīdi (pēc izglītības programmas licencēšanas) šie dokumenti bieži var nebūt vairs aktuāli, ņemot vērā, ka normatīvie akti neparedz konkrētu termiņu izglītības programmas licencēšanai un reģistram katru gadu iesniegt veikto Veselības inspekcijas un Valsts ugunsdzēsības un glābšanas dienesta pārbaužu aktus. Minētais attiecināms arī uz akreditācijas procesu, jo saskaņā ar Izglītības likuma 27.pantā noteikto izglītības iestāžu akreditācija veicama piecu gadu laikā no izglītības iestādes darbības uzsākšanas dienas. Savukārt saskaņā ar Izglītības likuma 33.panta trešajā daļā noteikto izglītības programma akreditējama divu gadu laikā no tās īstenošanas uzsākšanas dienas.2019.gadā attiecībā uz grozījumu izdarīšanu bija pieņemts 201 reģistra atbildīgās amatpersonas lēmums par grozījumu izdarīšanu reģistrā ar nosacījumu. Nosacījumi attiecās uz telpām (piemēram, par aktualizētu Veselības inspekcijas un Valsts ugunsdzēsības un glābšanas dienesta kontroles/pārbaudes aktu iesniegšanu).Līdz ar to, lai mazinātu administratīvo slogu, noteikumu projekts paredz pilnveidot dienesta sniegto pakalpojumu „Grozījumi izglītības iestādes reģistrācijas datos”, izglītības iestādēm izmantojot elektronisko kanālu (sistēmu), proti, noteikumu projekts **ar 2020.gada 1.septembri** paredz izglītības iestādēm pienākumu pašām **aktualizēt** daļu no reģistrā norādāmās informācijas, nesniedzot reģistram atsevišķu iesniegumu, proti, par izglītības iestādes vadītāju, izglītības programmas īstenošanas vietas adresi un nolikumu vai citu darbību reglamentējošu normatīvo aktu un tā apstiprināšanas datumu (pievienojot to sistēmā un ievadot informāciju par tā apstiprināšanas datumu). Ņemot vērā, ka valsts izglītības iestādēm, augstskolām un koledžām nolikumus un satversmes apstiprina Ministru kabinets vai Saeima, un tie jau ir pieejami tīmekļa vietnē: [www.likumi.lv](http://www.likumi.lv), tad šīs izglītības iestādes sistēmā ietvers atsauci uz izglītības iestādes nolikumu vai satversmi tīmekļa vietnē: [www.likumi.lv](http://www.likumi.lv). Savukārt izglītības programmu īstenošanas vietu aktualizācijas pienākums izglītības iestādēm pamatojams ar to, ka:- telpu lietojuma tiesību apliecinoši dokumenti (piemēram, telpu nomas līgumi) ir uzskatāmi par konfidenciālu informāciju, kas nebūtu sniedzama trešajām pusēm;- telpu nomas līgumi ir civiltiesiski darījumi, kuru izšķiršana strīdus gadījumā piekritīga tiesām, līdz ar to atbildība par šo līgumu slēgšanu ir to slēdzējpusēm. Tātad dokumentus par telpām, t.sk. telpu nomas līgumus un atzinumus no Veselības inspekcijas un Valsts ugunsdzēsības un glābšanas dienesta, un izglītības iestādes nolikumu vai citu darbību reglamentējošu normatīvo aktu, sākotnēji (uz reģistrācijas brīdi) iesniegs dienestam (reģistram), kurš pārliecināsies par šo dokumentu atbilstību normatīvajos aktos noteiktajām prasībām un attiecīgi reģistrēs izglītības iestādi (vai atteiks reģistrāciju), bet tālāk informāciju par izglītības iestāžu telpām un nolikumiem aktualizēs pašas izglītības iestādes.Uzraudzības nolūkos saskaņā ar noteikumu projektā noteikto reģistra amatpersonai būs tiesības pārliecināties par izglītības iestādes reģistrā ievadītās informācijas atbilstību normatīvajos aktos noteiktajām prasībām un sazināties ar informācijas ievadītāju, norādot uz nepieciešamību precizēt vai labot ievadīto informāciju, ja tā ir kļūdaina vai nepilnīga.Jau šobrīd izglītības iestādes sistēmā vada izglītības iestāžu pedagogus, t.sk. izglītības iestāžu vadītājus, pievienojot sistēmā arī informāciju par to izglītību (kas ļauj pārliecināties par šo personu atbilstību izglītības iestādes vadītāja amatam). Šāda prakse ir attaisnojusies, jo ir ātra un efektīva un to ir iespējams paplašināt. Noteikumu projekts paredz, ka izglītības iestādēm aktualizēt informāciju sistēmā būs iespējams no 2020.gada 1.septembra, jo pirms tam ir jāveic tehniskas izmaiņas sistēmā.Noteikumu Nr.397 15.punkts nosaka reģistrā norādāmās ziņas. Reģistrā norādāmās ziņas ir noteiktas Izglītības likuma 24.panta otrajā daļā. Līdz ar to, lai nedublētos šīs tiesību normas, atbilstoši Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 3.2.apakšpunktā noteiktajam noteikumu projekts attiecībā uz reģistrā norādāmo informāciju paredz atsauci uz Izglītības likumu, proti, Izglītības likuma 24.panta otro daļu.Savukārt noteikumu Nr.397 16.punkts tāpat kā līdz šim noteiks norādāmās ziņas Izglītības likumā noteiktu institūciju reģistrā, jo citos normatīvajos aktos tas nav noteikts.Ministru kabineta 2019.gada 25.jūnija noteikumi Nr.276 „Valsts izglītības informācijas sistēmas noteikumi” (turpmāk – noteikumi Nr.276) nosaka Valsts izglītības informācijas sistēmas (turpmāk – sistēma) saturu, uzturēšanas un aktualizācijas kārtību, proti, paredzot, ka sistēmas sastāvdaļa ir Izglītības iestāžu reģistrs, Izglītības likumā noteikto institūciju reģistrs, Bērnu uzraudzības pakalpojumu sniedzēju reģistrs, Pedagogu reģistrs, Izglītības programmu reģistrs, Valsts vienotās obligāto izglītības vecumu sasniegušo bērnu uzskaites datubāze, Psihologu reģistrs, Studējošo un absolventu reģistrs un Akadēmiskā personāla. Noteikumi Nr.276 nosaka vispārīgus jautājumus attiecībā uz sistēmu, tās saturu, uzturēšanas un aktualizācijas kārtību. Savukārt katra šī reģistra aktualizācijas kārtību (grozījumu izdarīšana reģistrā, t.sk. par iesniedzamajiem dokumentiem un termiņiem) reglamentē atsevišķi normatīvie akti, piemēram, Ministru kabineta 2019.gada 28.maija noteikumi Nr.218 „Vispārējās un profesionālās izglītības programmu licencēšanas kārtība”, Ministru kabineta 2013.gada 16.jūlija noteikumi Nr.404 „Prasības bērnu uzraudzības pakalpojuma sniedzējiem un bērnu uzraudzības pakalpojuma sniedzēju reģistrēšanas kārtība”, Ministru kabineta 2018.gada 29.maija noteikumi Nr.301 „Psihologu noteikumi”, noteikumi Nr.397. Visas informācijas apvienošana noteikumos Nr.275 nebūtu pārskatāma un viegli uztverama.Noteikumu projekta mērķis šobrīd ir novērst tiesību normu dublēšanu attiecībā uz Izglītības iestāžu reģistrā norādāmajām ziņām (paredzot atsauci uz Izglītības likumu, proti, Izglītības likuma 24.panta otro daļu), kā arī samazināt administratīvo slogu izglītības iestādēm, taču nākotnē ir jāpārskata tiesiskā regulējuma sadrumstalotība reģistru jomā.Saskaņā ar noteikumu Nr.397 11.1.apakšpunktā noteikto pirms izglītības iestādes reģistrēšanas dienests pārliecinās, vai izglītības programmas īstenošanas vietas telpas atbilst higiēnas un drošības prasībām, tai skaitā būvēm noteiktajām prasībām, tostarp vai iesniedzējs ir saņēmis Veselības inspekcijas atzinumu par objekta gatavību darbības uzsākšanai, kurā sniegts arī objekta higiēnas prasību novērtējums. Minētajā punktā šobrīd nav norādīts Valsts ugunsdzēsības un glābšanas dienesta apliecinājums telpu atbilstības ugunsdrošības prasību ievērošanai. Taču tas izriet no noteikumu Nr.1338 3.1.apakšpunktā noteiktā.Praksē attiecībā uz telpu izmantošanu izglītības iestādes bieži sadarbojas (piemēram, slēdz nomas līgumus) ar citām izglītības iestādēm, kuru telpām jau ir veiktas Veselības inspekcijas un Valsts ugunsdzēsības un glābšanas dienesta kārtējās pārbaudes. Līdz ar to noteikumu projekts paredz, ka higiēnas un ugunsdrošības prasību ievērošanu varēs apliecināt minēto kontrolējošo institūciju atzinums vai tam pielīdzināts dokuments.Praksē ir konstatēts, ka mācību un audzināšanas procesā īslaicīgi var būt nepieciešams organizēt tādus mācību un audzināšanas pasākumus, kas paredz atbilstošu vidi, telpu un materiāltehnisko nodrošinājumu, kas vienlaikus neatbilst patstāvīgai izglītības programmu īstenošanas vietai, t.i., neatbilst prasībām, lai šo vietu reģistrētu kā izglītības programmu īstenošanas vietu, piemēram, nav atbilstošs telpu lietošanas veids. Līdz ar to, lai nodrošinātu vienveidīgu praksi un mazinātu slogu izglītības iestādēm, noteikumu projekts precizē, ka par izglītības programmu īstenošanas vietu nav uzskatāma vieta, kur tiek īstenoti tikai tādi mācību un audzināšanas pasākumi, kas paredz atbilstošu vidi, telpu un materiāltehnisko nodrošinājumu, piemēram, īstenojot individuālu darba vidē balstītu mācību plānu, praktiskās mācības, mācību praksi, starpdisciplināru kursu “Projekta darbs” (veicot pētniecības, jaunrades vai sabiedrisko darbu), izglītojamo interesēm atbilstošu specializētu kursu, iesaistot partnerus, lai nodrošinātu atsevišķu izglītojamajam plānoto rezultātu sasniegšanu vai kursu apgūšanu, vai īstenojot vienreizējus mācību un audzināšanas pasākumus. Šādas vietas reģistrā netiks reģistrētas.Vienlaikus, ja minētie pasākumi tiek īstenosi izglītības programmas īstenošanas vietā, tas nenozīmē, ka tādā gadījumā izglītības programmas īstenošanas vieta nebūtu jāreģistrē. |
| 3.   | Projekta izstrādē iesaistītās institūcijas un publiskas personas kapitālsabiedrības | Dienests, ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz dienestu, izglītības iestādēm, t.sk. koledžām (šobrīd apmēram 2605), un to dibinātājiem, kā arī potenciālajiem izglītības iestāžu dibinātājiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz:- izglītības iestādēm ar 2020.gada 1.septembri pienākumu aktualizēt daļu no reģistrā iekļautās informācijas, nesniedzot reģistram atsevišķu iesniegumu, proti, par izglītības programmas īstenošanas vietas adresi un nolikumu vai citu darbību reglamentējošu normatīvo aktu un tā apstiprināšanas datumu (pievienojot to sistēmā un ievadot informāciju par tā apstiprināšanas datumu);- izglītības iestāžu nolikumu vai citu darbību reglamentējošu normatīvo aktu uzglabāšanu sistēmā. Tas nozīmē, ka nepieciešamas izmaiņas sistēmas funkcionalitātē, nodrošinot jauno izglītības iestāžu funkciju reģistra informācijas aktualizēšanā.Vienlaikus dienetam (reģistra atbildīgajai amatpersonai) būs tiesības pārliecināties par izglītības iestādes vai institūcijas reģistrā ievadītās informācijas atbilstību normatīvajos aktos noteiktajām prasībām un sazināties ar informācijas ievadītāju, norādot uz nepieciešamību precizēt vai labot ievadīto informāciju, ja tā ir kļūdaina vai nepilnīga.Prasības izglītības iestāžu reģistrācijai nemainās.  |
| 3. | Administratīvo izmaksu monetārs novērtējums | Administratīvo izmaksu monetārs novērtējums veikts salīdzinājumam, kad dienets gatavo lēmumus par grozījumu izdarīšanu (ar nosacījumu) reģistrā. Aprēķini veikti pēc formulas: C = (f x l) x (n x b), kur:C – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);l – laika patēriņš, kas nepieciešams, lai sagatavotu informāciju, kuras sniegšanu paredz projekts;n – subjektu skaits, uz ko attiecas projektā paredzētās informācijas sniegšanas prasības;b – cik bieži gada laikā projekts paredz informācijas sniegšanu.Administratīvās izmaksas 1 gadījumam (*lēmuma par grozījumu izdarīšanu reģistrā ar nosacījumu pieņemšanai*)= (18.75 EUR/h \* 2h) \* (1 \* 1) = 37.5 EURPēc 2019.gada datiem izglītības iestāžu un citu Izglītības likumā noteikto institūciju reģistrā pieņemts 201 *lēmums par grozījumu izdarīšanu reģistrā ar nosacījumu*.Administratīvās izmaksas gadā= (18.75 EUR/h \* 2h) \* (1 \* 201) = 7537.5 EUR |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022 gadam | izmaiņas, salīdzinot ar vidēja termiņa budžeta ietvaru 2022 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0  |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0  |  0 |  0 |  0 |  0 |
| 1.2. valsts speciālais budžets | 0 | 0 | 0  |  0 |  0 |  0 |  0 |
| 1.3. pašvaldību budžets | 0 | 0 | 0  |  0 |  0 |  0 |  0 |
| 2. Budžeta izdevumi | 0 | 0 | 0  |  0 |  0 |  0 |  0 |
| 2.1. valsts pamatbudžets | 0 | 0 | 0  |  0 |  0 |  0 |  0 |
| 2.2. valsts speciālais budžets |  0 | 0 | 0  |  0 |  0 |  0 |  0 |
| 2.3. pašvaldību budžets |  0 | 0 | 0  |  0 |  0 |  0 |  0 |
| 3. Finansiālā ietekme |  0 | 0 | 0  |  0 |  0 |  0 |  0 |
| 3.1. valsts pamatbudžets |  0 | 0 | 0  |  0 |  0 |  0 |  0 |
| 3.2. speciālais budžets |  0 | 0 | 0  |  0 |  0 |  0 |  0 |
| 3.3. pašvaldību budžets |  0 | 0 | 0  |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 | 0 | 0  |  0 |  0 |  0 |  0 |
| 5. Precizēta finansiālā ietekme |  0 |  0 |  0 |  0 |  0 |  0 | 0  |
| 5.1. valsts pamatbudžets |  0 |  0 |  0 | 0  |
| 5.2. speciālais budžets |  0 |  0 |  0 | 0  |
| 5.3. pašvaldību budžets |  0 |  0 |  0 | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Noteikumu projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav nepieciešamas. |
| 8. Cita informācija | Noteikumu projekta izpilde notiks ministrijas valsts budžeta programmā 07.00.00 „Informācijas un komunikāciju tehnoloģiju uzturēšana un attīstība” piešķirto līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |
|  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu  | Lai informētu sabiedrību par noteikumu projektu un nodrošinātu iespēju izteikt viedokli, noteikumu projekts pirms tā iesniegšanas Valsts sekretāru sanāksmē 2020.gada 6.aprīlī ievietots dienesta tīmekļa vietnē [www.ikvd.gov.lv](http://www.ikvd.gov.lv). Vienlaikus informācija par noteikumu projekta regulējumu sniegta arī Latvijas izglītības vadītāju asociācijaisanāksmē Gulbenē 2020.gada 7.februārī.  |
| 2. | Sabiedrības līdzdalība projekta izstrādē  | Sabiedrība par noteikumu projektu un tā mērķiem informēta arī regulārajos kursos un semināros par aktualitātēm izglītībā (piemēram, izglītības iestāžu, pašvaldību izglītības pārvalžu vadītājiem un izglītības speciālistiem), ko organizē ministrija sadarbībā ar dienestu, un kuros saņemts atbalsts administratīvā sloga mazināšanai.Par dienesta tīmekļa vietnē [www.ikvd.gov.lv](http://www.ikvd.gov.lv) ievietoto noteikumu projektu sabiedrības viedokļi nav saņemti. |
| 3. | Sabiedrības līdzdalības rezultāti  | Par dienesta tīmekļa vietnē [www.ikvd.gov.lv](http://www.ikvd.gov.lv) ievietoto noteikumu projektu sabiedrības viedokļi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Dienests, ministrija, izglītības iestādes un to dibinātāji. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem  | Jaunu institūciju izveide vai esošu institūciju likvidācija vai reorganizācija nav nepieciešama. Vienlaikus noteikumu projekts paredz papildu tehniskas izmaiņas sistēmā. |
| 3. | Cita informācija | Nav. |

Izglītības un zinātnes ministre Ilga Šuplinska

Vīza:

Valsts sekretāre Līga Lejiņa

I.J.Mihailovs,

67507833, Janis.Mihailovs@ikvd.gov.lv

A.Lasmane,

67367202, Agnese.Lasmane@ikvd.gov.lv

A.Jākobsone

67367202, Anna.Jakobsone@ikvd.gov.lv